Jasminka Petrović

**Bonton**

U pozorištu…

Karte za pozorište se kupuju najmanje nekoliko dana unapred.Kupovina karata neposredno pred predstavu može biti rizična iz tri razloga:

a)dobićete najbolja mesta po najskupljoj ceni

b)dobićete najlošija mesta po najskupljoj ceni

v)nećete dobiti ništa.

Nekada je odlazak u pozorište bio prava svečanost.Muškarac je oblačio smoking, a njegova žena koktel-haljinu.Danas to nije slučaj, osim u pojedinim „gala“ prilikama.Mladi čak dolaze u farmerkama i izlizanim jaknama.Poželjno je doći u najboljem odelu, pod uslovom da nije suviše svetlo i da nije trenerka.

Za pozorište se koristi blag i diskretan parfem.Biti pokretna izložba nakita uopšte nije preporučljivo.Šešir se ostavlja na garderobi.

Kašnjenje u bioskop ne spada u pristojno ponašanje, ali kašnjenje na pozorišnu predstavu, operu, balet ili koncert spada u ozbiljno kršenje bontona.Podići ceo red da bi se došlo do svog mesta,uz usputno izvinjavanje,pozdravljanje,saplitanje i preznojavanje,uznemiriće čitavu salu, pa i glumce na sceni.

Kako se ponašati u toku predstave?Kao prvo i osnovno,svi ti ljudi oko vas nisu došli da uživaju u šuštanju vaših kesica sa bombonama i čokoladama,već u umetničkom delu. Osim jela, u toku predstave nije dozvoljen ni razgovor.Zevanje, kijanje, kašljanje i šmrkanje takođe spadaju u listu nepoželjnog ponašanja u toku predstave.Izlazak pre završetka predstave takođe nije lepo ponašanje.Bolje bi vam bilo da se opustite i ostanete na svom sedištu do potpunog prestanka rada glumaca.Hvala!

**1**.Šta je bonton?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2**.Gde se dešava radnja ovog odlomka?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3**.Navedi deset imenica iz teksta.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4**.Navedi pet prideva iz teksta.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**5**.Navedi pet glagola iz teksta.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**6**.Napiši šta je „gala“ prilika.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**7**.Šta se oblači u pozorištu?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**8**.Kako se treba ponašati u pozorištu?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**9**. Napiši naziv jedne pozorišne predstave.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

